Εγκατάσταση+mongo+σε+Σχολικό+Εργαστήριο

Εγκατάσταση MongoDB σε σχολικό εργαστήριο
Η εγκατάσταση της MongoDB στον εξυπηρετητή ενός σχολικού εργαστηρίου δεν παρουσιάζει σοβαρές διαφορές από την εγκατάστασή της σε οποιονδήποτε άλλον υπολογιστή. Αναλυτικές οδηγίες μπορούν να βρεθούν στο εγχειρίδιο της MongoDB (http://docs.mongodb.org/manual/) ανάλογα με το λειτουργικό σύστημα που μας ενδιαφέρει. Με την εγκατάσταση της MongoDB στον εξυπηρετητή του σχολικού εργαστηρίου αποφεύγουμε την ανάγκη εγκατάστασής της σε κάθε θέση εργασίας και όπως θα δούμε παρακάτω, μας είναι πολύ εύκολο να δημιουργήσουμε βάσεις επίδειξης και λογαριασμούς χρήσης για κάθε μαθητή, ώστε ο κάθε μαθητής να μπορεί να πειραματίζεται ανεπηρέαστος από τους υπόλοιπους.

Χρήσιμο είναι στην περίπτωση των windows (http://docs.mongodb.org/manual/tutorial/install-mongodb-on-windows/) να γίνει εγκατάσταση "as a service" ώστε να λειτουργεί ο εξυπηρετητής συνεχώς και να μην είναι αναγκαίο να τον εκτελούμε κάθε φορά που χρειάζεται "με το χέρι" (εκτελώντας το πρόγραμμα mongod στην γραμμή εντολών).

Για να δημιουργηθούν οι βάσεις επίδειξης, οι λογαριασμοί των μαθητών και να τροφοδοτηθούν με τα αρχικά δεδομένα, αρχικά πρέπει να επεξεργαστούμε το config.js και να αλλάξουμε τις τιμές στις βασικές μεταβλητές ανάλογα με τις προτιμήσεις μας. code format="javascript" var databasesNumber=10; // αριθμός βάσεων που θα δημιουργηθούν var globalPassword="changeit"; // αρχικός κωδικός για τους λογαριασμούς των μαθητών var databaseNamePrefix="studentsdbno"; // πρόθεμα στα ονόματα των βάσεων δεδομένων var usernamePrefix="studentno"; // πρόθεμα στα ονόματα χρήστη των λογαριασμών των μαθητών code

Έπειτα, για να δημιουργήσουμε τις βάσεις και τους χρήστες, από την γραμμή εντολών τρέχουμε την παρακάτω εντολή: code mongo createDataBasesAndUsers.js code

Για να διαγράψουμε τις βάσεις δεδομένων που φτιάξαμε, εκτελούμε: code mongo dropDatabases.js code

Προσοχή! Οι παραπάνω εντολές για να εκτελεστούν σωστά θα πρέπει να είναι προσβάσιμο από τον φάκελο που βρισκόμαστε το λογισμικό mongo (να είναι σωστά καθορισμένη η μεταβλητή PATH του συστήματος) ή να καθορίσουμε απόλυτα την θέση του. Επίσης, θα πρέπει να είναι αποθηκευμένα τα scripts εντολών που χρησιμοποιούμε στον φάκελο /studentsMongoFiles.

Χρήσιμο είναι να δημιουργήσουμε και ένα χρήστη με δικαιώματα διαχειριστή, ώστε να μπορούμε να έχουμε πρόσβαση στην βάση σαν διαχειριστές και από άλλους υπολογιστές (στον παρακάτω κώδικα καλό είναι να αλλάξει ο κωδικός του διαχειριστή και να παραμείνει κρυφός). code use admin db.createUser( {    user: "siteUserAdmin",    pwd: "adminp@ss",    roles: [ { role: "userAdminAnyDatabase", db: "admin" } ]  } ) code

db.changeUserPassword("όνομα-χρήστη", "νέος-κωδικός")

mongo ds063769.mongolab.com:63769/studentsdb -u -p

createStudentsCollection.js